ดัชนีถึงจุดเสี่ยง
ดัชนีตลาดยืนปิด 1,300 จุด สำเร็จ ปิดที่ 1,305.66 จุด เพิ่มขึ้น 5.95 จุด มูลค่าซื้อขายแน่น 38,886.41 ล้านบาท
3 ต.ค. 2555

โดย...นายกระทิง&amp;หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 3 ต.ค. 2555
...ดัชนีตลาดยืนปิด 1,300 จุด สำเร็จ ปิดที่ 1,305.66 จุด เพิ่มขึ้น 5.95 จุด มูลค่าซื้อขายแน่น 38,886.41 ล้านบาท
...ต่างชาติ ซื้อ 1,558 ล้านบาท 
...“เจ้า” สลับโยกหุ้นตระกูล “สิริวัฒนภักดี” วานนี้ลุยนำเบอร์ลี่ ยุคเกอร์ (BJC) ขึ้นมาวอลุมซื้อขายทะลักอันดับ 1 เกือบ 11% ของตลาดเล่นกันมันส์มือ แล้วยังสบายใจหายห่วงไม่ถูกตรวจ (สอบ) ถูกแคชบาลานซ์จากตลาด 
...ซัสโก้ (SUSCO) เงียบไปพัก นึกว่า “กึ้ง” จะแน่จริง ถอยเข้าถอยออก อยู่พักใหญ่ วานนี้ “ฮึด” ขึ้นมา ลากไปจ่อ 3 บาท แล้วกดลงมาปิด 2.78 บาท พุ่ง 36 สตางค์ ซื้อขายกว่า 1,000 ล้านบาท 
...เอ็นเนอร์ยี่ เอิร์ธ (EARTH) ตั้งหลักรออยู่หลัก 4 มาแรมปี ไม่ยักกะผ่านซะที พุ่งปรื๊ดขึ้นมาวานนี้ไม่รู้ของจริงหรือล้อเล่น
...โค้งสุดท้ายไตรมาส 4 บลจ.กรุงไทย จัดโปรโมชันซื้อกองทุน RMF-LTF ตั้งแต่ 1 ต.ค.-28 ธ.ค.นี้ รับเงินคืนสูงสุด 1.2 แสนบาท พร้อมรับคะแนนสะสมจากบัครเครดิตเคทีซีซิตี้แบงก์
...“สมภพ ศักดิ์พันธ์พนม” บิ๊กบอส แอสเซท โปร แมเนจเม้นท์ (APM) นักปั้นมือทองนำบริษัทเข้าระดมทุนในตลาด mai ตัวล่าสุด ภูมิใจพาหุ้นบริษัท โปรเจค แพลนนิ่ง เซอร์วิส (PPS) เข้ามาเทรด ตอนนี้วิ่งขึ้นเหนือ ล่องใต้ ทั่วทุกภาคเมืองไทย พบลูกค้าก่อนจบปีนี้ คงได้คลอดหุ้นไอพีโอ ออกมาขายอีก 1-2 ตัว